Via Tuscolana l'è na strada medievałe che ła cołegava Roma a Tusculum . El só parcorso orizenałe el partiva da Porta San Giovanni e el coreva drio el percorso de ła via Appia romana, che ła rivava a łe sità de Castelli pì a sud . L’ acuedoto Acqua Felice el traversa ła strada co un arco dedicà a'l papa che'l ga fato costruir l’òpara, Sisto V, conosùo come Porta Furba . El papa el ga anca fato costruir na fontana visin a l’arco pa i viazadori, che ła ze stà recostruìa inte'l 1723 da'l Papa Clemente XII . Ła strada moderna, che ła parte da Piaza Sulmona e ła riva a Contrada Macere di Artena, pasando par Frascati, ła dà el nome a'l cuartier Tuscolano, inte'l cuadrante sud-orientałe de ła sità, tra Alberone e Quadraro . Fin a'l 2001 l'era clasifegada come SS215 Via Tuscolana mentre a'l dì d'uncò l'è zestìa da ła Provinsa de Roma mantenjendo ła vecia numarasion SP215. Ła łinea metro A de ła metropołitana ła va drìo, da Arco di Travertino a Anagnina, el parcorso de ła via Tuscolana . Tra el 1906 e el 1963 ła sesion fin a Grottaferrata ła integrava el binario de'l tram Castelli Romani .